Gatis Čakšs

Gatis Čakšs (dzimis  Līvānos) ir latviešu vieglatlēts, startē šķēpa mešanā. 2014. gada Pasaules čempions junioriem. Personisko rekordu 87,57 m uzstādījis 2021. gadā Austrijas pilsētā Eizenštatē.

G. Čakša treneris ir Andrejs Vaivads.Gatis Čakšs LVS Beidzis Murjāņu sporta ģimnāziju un Latvijas Sporta pedagoģijas akadēmiju.

Pēc uzvaras 2014. gada Pasaules čempionātā junioriem G. Čakšs pretendēja uz uzlecošās zvaigznes balvu Latvijas Gada balvā sportā 2014, tomēr piekāpās Aļonai Ostapenko.

Piedalījās 2018. gada Eiropas čempionātā un 2019. gada Pasaules čempionātā pieaugušajiem, abos nepārvarot kvalifikāciju un ieņemot attiecīgi 13. un 21. vietu. Divreiz uzvarējis Latvijas čempionātā — 2019. gadā Ogrē un 2020. gadā Jelgavā.Gatis Čakšs Worldathletics profils

G. Čakša 2021. gada jūnijā uzstādītais personiskais rekords (87,57 m Austrijas pilsētā Eizenštatē) ir otrais visu laiku labākais Latvijas vieglatlētikas vēsturē, atpaliekot tikai no Latvijas rekordista Vadima Vasiļevska, kā arī uzstādīšanas brīdī ierindoja sportistu ceturtajā vietā 2021. gada pasaules rangā un ļāva kvalificēties .Gatis Čakšs izpilda Olimpisko spēļu normatīvu ar 87,57 m tālu metienu LVS Tokijas olimpiskajās spēlēs ar rezultātu 78,73 m ieņēma 18. vietu kvalifikācijā. 2023. gada Pasaules čempionātā Budapeštā kvalifikācijā aizmeta šķēpu 73,42 metrus tālu, ieņēma 33. vietu un finālā neiekļuva.

2024. gada Eiropas čempionātā Romā ar rezultātu 79,22 m ierindojās 14. vietā kvalifikācijas sacensībās un finālam nekvalificējās.  Parīzē kvalifikācijā visos trīs mēģinājumos pārkāpa pāri līnijai un palika bez rezultāta.

 Personiskie rekordi 
 Disciplīna  Rezultāts  Datums  Vieta Šķēpa mešana  87,57 m    

 Atsauces 

 Ārējās saites 

 LVS profils

Kategorija:1995. gadā dzimušie
Kategorija:Līvānos dzimušie
Kategorija:Latvijas vieglatlēti
Kategorija:Šķēpa metēji
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki